Пољопривредно-ветеринарска школа

Место: Рековац

Ул.Слађана Лукића бр. ББ

Деловодни број:660.

Датум: 30.03.2018. год.

**I. ПОЗИВ ЗА ПОДНОШЕЊЕ ПОНУДЕ**

 На основу члана 31. и 39. Закона о јавним набавкама (,,Сл.гласник РС“, бр. 124/12,14/15 и 68/15), Правилника о обавезним елементима конкурсне документације у поступцима јавних набавки и начину доказивања испуњености услова Број 110-00-2/2013-01 од 27.03.2013.године , Правилника о изменама и допунама Правилника о обавезним елементима конкурсне документације у поступцима јавних набавки и начину доказивања испуњености услова број 110-00-15/2013-01 од 25.11.2013. године и Одлуке о покретању поступка јавне набавке мале вредности бр. 2Д/18 од 28.03.2018. године, позивају се понуђачи да поднесу писану понуду за доделу и закључење уговора о јавној набавци добара.

|  |  |
| --- | --- |
| **Назив наручиоца:** | Пољопривредно-ветеринарска школа |
| **Адреса наручиоца:** | Слађана Лукића бб |
| **Интернет страница наручиоца:** | [www.pvskolarekovac.edu.rs](http://www.pvskolarekovac.edu.rs) |
| **Е-mail адреса наручиоца:** | pvskolarekovac@ptt.rs |
| **Врста наручиоца:** | установа-индиректни корисник буџетских средстава |
| **Врста поступка јавне набавке:** | Јавна набавка мале вредности обликована по партијама |
| **Врста предмета:** | Добра-намирнице |

|  |  |
| --- | --- |
| **Кратак опис предмета набавке:**  | Намирнице за потребе исхране ученика у Дому ученика Пољопривредно-ветеринарске школе у Рековцу , ул. Краља Петра Првог бр. 15 |
| Опис предмета садржи природу и обим добара и основна обележја добара-опреме, место испоруке, уградње и монтаже: |
| **Ознака предмета набавке:**  | 15000000- храна, пиће, дуван и сродни производи15100000-производи животињског порекла, месо и месни производи15200000-припремљена и конзервисана риба15300000-воће, поврће и сродни производи15500000-млечни производи15600000-млинарски производи, скроб и скробни производи15800000-разни прехрамбени производи15810000-хлебни производи, свежа пецива и колачи15980000-безалкохолна пића03142500-јаја |
| Ознака из класификације делатности односно назив и ознака из општег речника набавке: |

 **Конкурсну документацију понуђачи могу преузети на један од начина:**

* лично/непосредно у просторијама наручиоца у Рековцу ул. Слађана Лукића бб, канцеларија/соба сваким радним даном у времену од 10,00 – 14,00 часова све до истека рока за достављање понуда,
* са интернет странице наручиоца www.pvskolarekovac.edu.rs
* са сајта Портала за јавне набавка као и
* поштом/ел.поштом или курирском службом, понуђачима који упуте захтев наручиоцу за достављање конкурсне документације на један од наведених начина. Документација ће у овом случају бити послата најкасније у року од 2 (два) дана од дана пријема захтева, на захтевани начин и то **о трошку понуђача**. Наручилац не сноси одговорност за рок трајања испоруке извршене путем поште и курирске службе.

Понуђачи који преузму конкурсну документацију на један од наведених начина и који донесу одлуку о активном учешћу у јавној набавци су у обавези да попуне, потпишу и овере **''Потврду о преузимању конкурсне документације''** и исту непосредно, путем поште или скенирану доставе на адресу наручиоца или на Е-mail адресу: pvskolarekovac@ptt.rs

**Напомена:** Само понуђачи који доставе **''Потврду о преузимању конкурсне документације''** искључиво у писаном облику (поштом, електронском поштом, факсом), могу тражити додатне информације или појашњења у вези са припремањем понуде, при чему може да укаже наручиоцу и на евентуално уочене недостатке и неправилности у конкурсној документацији најкасније **5 (пет) радних дана** пре истека рока за подношење понуда.

Понуде морају бити припремљене и поднете у складу са позивом за подношење понуде и конкурсном документацијом.

Понуђач је дужан да испуњава све обавезне и додатне услове из конкурсне документације одређене у складу са чл. 75. и 76. Закона о јавним набавкама, што доказује на начин дефинисан конкурсном документацијом.

Понуђач је дужан да приликом подношења понуде достави тражене прилоге као и да попуни, потпише и овери обрасце који су дати у конкурсној документацији, јер ће се једино понуда која буде достављена са траженим прилозима и попуњеним, потписаним и овереним обрасцима узети у разматрање.

Понуђачи су дужни да понуду сачине према упутству наручиоца и да је у писаном облику доставе у запечаћеној коверти/кутији на адресу наручиоца у Рековцу, ул. Слађана Лукића бб са назнаком ''Понуда за јавну набавку добара бр. 2Д/18 - НЕ ОТВАРАТИ'', **најкасније** до дана 10.04.2018. године до **11.30 часова**.

Коверат/кутија на предњој страни мора имати заводни печат и број понуђача. Понуђач је дужан да на полеђини коверте/кутије назначи назив, адресу, телефон и име и презиме контакт особе понуђача, као и да ли понуђач наступа самостално, са подизвођачем или понуду подноси група понуђача, када је неопходно назначити назив, седиште за сваког члана и назначити ко је носилац посла - овлашћени члан групе.

Понуђач је у обавези да понуду, обрасце и доказе захтеване конкурсном документацијом достави у затвореној коверти или кутији, затворено и упаковано на начин да се не могу накнадно убацивати, одстрањивати или замењивати поједини листови, односно прилози као и да се приликом отварања понуде са сигурношћу може утврдити да се понуда први пут отвара. **Напомена:** документе финансијског обезбеђења (менице и менична овлашћења) упаковати неоштећене са осталом траженом документацијом.

Наручилац ће приликом пријема понуда на коверти/кутији обележити **''Време, евиндециони број и датум пријема понуде''** према редоследу приспећа. Свим понуђачима који понуду доставе непосредно наручилац предаје **''Потврду о пријему понуде**''.

Понуде које буду стигле до наведеног рока сматраће се **''Благовременом понудом''** и узеће се у разматрање. **Неблаговремене понуде** се неће отварати и по окончању поступка отварања ће бити враћене понуђачу уз повратницу, са назнаком да је иста поднета неблаговремено.

**Напомена:** Уколико понуђач подноси понуду путем поште, без обзира да ли је послао понуду обичном, препорученом пошиљком или путем брзе поште, **релевантна је једино чињеница када је наручилац понуду примио**, односно да ли је наручилац примио понуду пре истека рока за подношење понуда (у којој ситуацији ће понуда бити благовремена), **те није релевантан моменат када је понуђач послао понуду**.

Јавно отварање понуда ће се обавити **одмах након истека рока за достављање понуда** тј. дана 10.04.2018. године у **12.00** **часова** у просторијама наручиоца у Рековцу , ул.Слађана Лукића бб, канцеларија директора школе. Отварању понуда може присуствовати

свако заинтересовано лице а у поступку отварања понуда могу активно учествовати само овлашћени представници понуђача који су дужни да **пре почетка отварања понуда** комисији за јавну набавку поднесу овлашћење за активно учешће у поступку отварања понуда.

Критеријум за оцену понуда је: **најнижа понуђена цена**

Одлука о додели уговора ће бити донета у року од највише 10 (десет) дана, рачунајући од дана јавног отварања понуда.

 Особа за контакт је Србољуб Вукосављевић, Е-маил адреса pvskolarekovac@ptt.rs.

 директор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Владица Марковић